સૌરાષ્ટ્રમાં ચાલુ વર્ષે ઓછા વરસાદના કારણે મોટાભાગના ખેડૂતો આર્થિક રીતે ભાંગી પડયા છે. હાલ જે કંઈ થોડુ ઘણું ઉત્પાદન આવે કે, તુરંત જ માર્કેટમાં વેચાણ કરવામાં આવી રહ્યું છે. મગફળી તૈયાર થઈ ગઈ હોવાથી ઓછા ભાવે પણ ખેડૂતો વેચાણ કરવા મજબૂર બન્યા છે. વાવણી સમયે બે થી ત્રણ વખત ખેડૂતોના બિયારણ ફેઈલ ગયા હતા. જેથી ઉત્પાદન પાછળ જે ખર્ચ થયો છે, તેનું ચૂકવણુ ખેડૂતો દિવાળી પહેલા કરતા હોય છે. જેથી દિવાળી આવે તે પહેલા નાના ખેડૂતો મગફળીનું વેચાણ કરી રહ્યાં હોવાથી, સૌરાષ્ટ્રના માર્કેટ હાલ મગફળીથી ઉભરાય રહ્યાં છે. જેથી સરકાર લાભપાંચમથી ખરીદી શરૂ કરશે તે પહેલા નાના ખેડૂતોની મગફળીનું વેચાણ થઈ ચૂક્યું હશે.